section_heading: Životopis
paragraph_text: Članica HŠK Concordia iz Zagreba. Igrala je hazenu od 1930. do 1937. Bila je odlična obrambena igračica i s ekipom Concordije osvojila pet puta državno prvenstvo. U slavnoj generaciji Concordije igrale su još Marica Cimperman, Vera i Nada Kremsir, Nada Bobinski, Zlata i Ivka Tonković, Zdenka Radović, Ema Gršetić i dr. a vodio ih je legendarni učitelj i trener Bogdan Cuvaj. Melita je bila zadnja živuća iz te generacije. Igrala je za jugoslavensku reprezentaciju s kojom je osvojila zlatno odličje na SP-u u Londonu. Kad je osvojila naslov svjetske prvakinje, bila je učenica 7. razreda gimnazije. Reprezentativka u hazeni na IV. Svjetskim igrama u Londonu 1934. godine.Hrvatski rukometni portal Juraj Radovčić: ZNAČAJNIH 80 GODINA RUKOMETA - POVODOM 80.GODIŠNJICE ZNAČAJNIH RUKOMETNIH DOGAĐAJA (1935 - 2015.godine), 12. veljače 2015. Bio je to tada najveći uspjeh jugoslavenskog ekipnog sporta uopće.